open-index/open-wikipedia-markdown huggingface dataset:
Huncovská kotlina

**Huncovská kotlina** (iné názvy: menej často: **Huncovská dolina**, menej často: **Huncovský žľab**; , , ) je dolina vo Vysokých Tatrách, ktorú uzatvára úsek severovýchodného ramena Lomnického štítu od Kežmarského štítu po Veľkú Svišťovku a zo strán ju lemujú bočné vetvy oboch týchto vrchov. Poniže Tatranskej magistrály sa dolina postupne rozplýva v porastoch a stráca výraznejšie ohraničenie na juhozápadnej strane. Od ústia Huncovského potoka vo výške  nad Tatranskými Matliarmi až po úpätie Kežmarského štítu vo výške asi  je dolina dlhá asi .

## Vodné toky
Dolinou preteká Huncovský potok zásobovaný potokom Jašterica. Huncovský potok tečie v hornej časti pod povrchom, objavuje sa na povrchu vo výške asi  a vteká vo výške okolo  pri Tatranských Maliaroch do Skalnatého potoka 

## Názov
Vyplýva zo skutočnosti, že kotlinu uzatvárajú hrebene Huncovského štítu. doline dala názov obec Huncovce, v ktorej historickom chotári dolina leží.

## Turistika
Horná časť doliny je turisticky neprístupná
*  – (Tatranská magistrála) vedie od Skalnatého plesa cez Huncovskú dolinu na Sedlo pod Svišťovkou a potom na Chatu pri Zelenom plese.  
*  – po modrej značke od stanice visutej lanovky Štart  na Sedlo pod Svišťovkou cez Vyšnú Folvarskú poľanu 
*  –  po modrej značke dolnou časťou doliny z Tatranských Matliarov cez Huncovské úbočie na Chatu pri Zelenom plese.    

## Referencie


## Iné projekty

## Externé odkazy
* Poloha na turistickej mape   

Kategória:Doliny Vysokých Tatier
Írske ústavné referendá v roku 2015

thumb|Plagát podporujúci manželstvá rovnakého pohlavia

**Írske ústavné referendá** boli usporiadané írskou vládou 22. mája 2015 o dvoch navrhovaných novelách Írskej ústavy.

Novely, ktoré boli medzi odporúčaniami Ústavnej komisie, mali znížiť minimálny vek kandidáta na post prezidenta Írska z 35 na 21 a povoliť manželstvo rovnakého pohlavia v Írsku. Doplňujúce voľby do parlamentu (Dáil) v okrsku Carlow–Kilkenny boli konané v rovnaký deň. Ďalšie novely boli zvažované, ale nakoniec neboli do referenda zahrnuté: zníženie volebného veku z 18 na 16 a povolenie na založenie Spojeného patentového súdu.

## Manželstvo rovnakého pohlavia
Voliči hlasovali či by Ústava mala obsahovať, že *„manželstvo môže byť uzavreté podľa zákona dvomi osobami bez rozdielu ich pohlavÍ“*. Návrh bol podporovaný vládou aj všetkými hlavnými politickými stranami a bol schválený 62,07% hlasujúcimi.

## Vek kandidátov na prezidenta
Voliči neschválili návrh znížiť minimálny vek kandidáta na prezidenta Írska z 35 na 21 rokov v pomere 73% ku 27%.

## Referencie

## Zdroj

## Pozri aj
* Referendum na Slovensku v roku 2015
* Chorvátske ústavne referendum 2013
* Referendum v Slovinsku v roku 2015

Kategória:Referendá v Írsku
Kategória:2015 v Írsku
Kategória:Referendá v roku 2015
Kategória:Referendá o manželstve
Bystrická vrchovina

**Bystrická vrchovina** je geomorfologický podcelok Zvolenskej kotliny. Najvyšší vrch územia je  vysoká Stará kopa.

## Vymedzenie
Podcelok leží v severnej časti Zvolenskej kotliny, ohraničený Banskou Bystricou a údolím Hrona na západe a severe a údolím potoka Hutná pri Ľubietovej na východnom okraji. Práve Hutná oddeľuje Čierťaž, ktorý patrí pohoriu Veporské vrchy, zvyšok územia susedí už len s podcelkami Zvolenskej kotliny. Na severe je to Bystrické podolie, na západe krátkym úsekom Sliačska kotlina a južným smerom krajina prechádza do Zvolenskej pahorkatiny. Juhozápadným smerom leží Ponická vrchovina a Povraznícka brázda.

## Geológia
Bystrická vrchovina je z väčšej časti tvorená súvrstviami mezozoických vápencových a dolomitických hornín, ktoré predstavujú dôležitého činiteľa pri tvorbe povrchu krajiny ku ktorému sa na tomto území viaže krasový reliéf. Keďže je miestny vápenec horninou dobre odolávajúcou voči poveternostným vplyvom ako mäkšie horniny, vietor a voda v ňom utvorili na niektorých miestach pôsobivé krasové útvary v podobe prielomov, závrtov či škrapov. Tieto krasové tvary, najmä depresné krasové formy ako jamy, úvaly, suché doliny, slepé či poloslepé doliny, vrecové doliny a podzemné jaskynné systémy sa sústreďujú v Drienockom krase, pozostávajúceho z troch izolovaných krasových ostrovov. V chotári obce Poniky ide o Ponický kras, na hranici chotárov Poník a Slovenskej Ľupče je to Lehotský kras a v chotári obce Môlča Môlčanský kras.

## Chránené územia
Na území podcelku leží niekoľko maloplošných území:
* Urpínska lesostep – prírodná rezervácia 
* Kozlinec – prírodná rezervácia 
* Šupín – prírodná rezervácia
* Plavno – národná prírodná rezervácia
* Ponická jaskyňa – prírodná pamiatka

## Referencie

Kategória:Zvolenská kotlina
Kategória:Geomorfologické podcelky na Slovensku
Kategória:Vrchoviny na Slovensku
Slivka trnková

**Slivka trnková** (iné názvy: **trnka**, staršie: *trnka obyčajná*; lat. *Prunus spinosa*) je opadavý ker (alebo malý strom) z čeľade ružovité (*Rosaceae*).

Je rozšírená skoro po celej Európe, rastie aj na severe Afriky a v Malej Ázii. Je naturalizovaná na Novom Zélande, v Tasmánii a na východe Severnej Ameriky Rastie v nížinách a pahorkatinách, na svahoch a suchých pôdach, kde obľubuje vápenné pôdy a slnečné stanoviská. Je mrazuvzdorná a odolná voči suchu a mestskému prostrediu.

Tento opadavý ker dorastá do výšky 2 až 4 m. Má rozložitú a hustú korunu. Borka má černastú farbu. Konáre majú sivú farbu, sú hladké s hustými tŕňmi. Malé listy rastú po odkvitnutí, sú striedavé s listovou stopkou, eliptického tvaru s malými vrúbkami. Kvitne bielymi kvetmi od marca do apríla. Kvety majú priemer 1,5 cm a päť lupeňov. Kvety sú hermafrodické a opeľuje ich hmyz. Patrí medzi medonosné rastliny.

Trnka má malé plody - kôstkovice o veľkosti asi 10-15 mm. modrej až modročiernej farby a majú modrú voskovú vrstvu. Dužina zostáva zelená. Uprostred plodu je kôstka. Dužinu od nej nemožno oddeliť. Plody dozrievajú v októbri alebo v novembri. Majú trpkú až zvieravú chuť, po premrznutí sú chutnejšie.

## Ekológia
Vďaka dlhým koreňom, ktoré tvoria mnoho výhonov a vysokej odolnosti voči nehostinným podmienkam trnka vyniká v obsadzovaní stanovíšť, z ktorých vytesňuje bylinnú vegetáciu. Trnka tak tvorí nepriepustné húštiny, plody sú v zimných mesiacoch zdrojom potravy pre vtáctvo. Na trnku je viazaný celý rad motýľov. Niektorí vtáci ju vyhľadávajú na hniezdenie. 

## Využitie

* Najčastejšie sa využívajú plody, a to ako surovina na výrobu pálenky a ovocného vína, je možné ich použiť na dochutenie likérov, na výrobu lekvárov alebo džemov. Na priamu konzumáciu sú vhodné až po premrznutí, keď plod stráca svoju trpkosť. Tento efekt je možné dosiahnuť aj umelým zmrazením. V minulosti sa šťava z plodov používala na farbenie látok, tým po niekoľkonásobnom vypraní dávala svetlomodrú farbu. 

* Drevo trnky je veľmi tvrdé, má hnedočervené jadro a červenkastú biel. Je vhodné na sústruženie. Často sa používa na výrobu palíc.

* Kvety trnky pôsobia diureticky. Používa sa aj proti hnačkám a pri poruchách trávenia.

* Rastové vlastnosti trnky sú vhodné na spevnenie svahov, býva vysádzaná ako hranica na zadržiavanie dobytka, pred ktorým je chránená vďaka svojim ostrým tŕňom.

* V minulosti sa používala na vrúbľovanie ušľachtilých druhov sliviek, ale má veľké množstvo výmladkov.

## Referencie

## Iné projekty

Kategória:Prunus
Kategória:Najmenej ohrozené druhy
Kategória:Liečivé rastliny
Kategória:Ovocné kry
Majstrovstvá Južnej Ameriky v bejzbale 2018

**Majstrovstvá Južnej Ameriky v bejzbale 2018** bol v poradí 18. turnaj majstrovstiev Južnej Ameriky v bejzbale mužov, ktoré organizuje Juhoamerická bejzbalová konfederácia (CONSUBE). Konal sa v dňoch od 14.21. apríla 2018 v meste Ezeiza, v provincii Buenos Aires, v Argentíne, za účasti 4 tímov. Argentína bola organizátorom juhoamerického šampionátu šiestykrát, predtým hostila toto podujatie v rokoch 1963, 1973, 2004, 2011 (všetky v Buenos Aires a 2016 (v Ezeize). Zápasy sa odohrali na štadióne Estadio Nacional de Ezeiza s kapacitou 5 000 divákov. Titul získala domáca  po finálovom víťazstve nad obhajcom prvenstva z .

Turnaj slúžil zároveň ako kvalifikácia juhoamerických družstiev na bejzbalový turnaj Panamerických hier 2019, ktoré hostí Lima. Kvalifikovalo sa naň iba víťazné družstvo.

## Účastníci

Poznámka: Číslo v zátvorke udáva umiestnenie vo svetovom rebríčku WBSC v roku 2018.

## Výsledky
### Základná skupina

### Play-off
#### Stretnutie o 3. miesto

Čile získalo bronz na základe umiestnenia v základnej časti.

#### Finále

## Konečné poradie

## Referencie

## Externé odkazy
* Oficiálna stránka Juhoamerickej bejzbalovej konfederácie 
* Oficiálna stránka Argentínskej bejzbalovej federácie  
* 

## Zdroje
* Majstrovstvá Južnej Ameriky 2018 na stránke Svetovej bejzbalovej a softbalovej konfedrácie 
* Majstrovstvá Južnej Ameriky 2018 na stránke baseball-reference.com 

Kategória:Bejzbal v 2018
Kategória:Majstrovstvá Južnej Ameriky v bejzbale
Bejzbal
Kategória:2018  v Argentíne
Ponická vrchovina

**Ponická vrchovina** je geomorfologický podcelok Zvolenskej kotliny. Najvyšší vrch územia je  vysoká Granátka.

## Vymedzenie
Podcelok leží na východe strednej časti Zvolenskej kotliny a obklopujú ho len jej podcelky. Na severe nadväzuje Bystrická vrchovina, západným a južným smerom krajina prechádza do Zvolenskej pahorkatiny. Na východe Povraznícka brázda oddeľuje Ponickú vrchovinu od Poľany.

## Chránené územia
Na území podcelku leží národná prírodná rezervácia Ponická dúbrava a prírodná rezervácia Čačínska cerina.

## Referencie

Kategória:Zvolenská kotlina
Kategória:Geomorfologické podcelky na Slovensku
Kategória:Vrchoviny na Slovensku
Povraznícka brázda

**Povraznícka brázda** je geomorfologický podcelok Zvolenskej kotliny. 

## Vymedzenie
Podcelok leží na východnom okraji Zvolenskej kotliny. Na severozápade nadväzuje Bystrická vrchovina, západným smerom leží Ponická vrchovina a na juhozápade sa krátkym úsekom dotýka Zvolenská pahorkatina. Južným a východným smerom leží Poľana s podcelkami Detvianske predhorie a Vysoká Poľana a na severovýchode susedí Čierťaž, patriaci Veporským vrchom.

## Chránené územia
Do východnej časti Povrazníckej brázdy okrajovo zasahuje Chránená krajinná oblasť Poľana.

## Referencie

Kategória:Zvolenská kotlina
Kategória:Geomorfologické podcelky na Slovensku
Kategória:Brázdy na Slovensku
Majstrovstvá sveta v bejzbale žien 2018

**Majstrovstvá sveta v bejzbale žien 2018** bol v poradí 8. turnaj majstrovstiev sveta v bejzbale žien, ktoré organizuje Svetová bejzbalová a softbalová konfederácia (WBSC). Konal sa v meste Viera, v štáte Florida, v Spojených štátoch v dňoch od 22.31. augusta 2018, za účasti 12 tímov. Nováčikom turnaja bolo družstvo Dominikánskej republiky. Spojené štáty boli po Kanade a Venezuele tretia americká krajina, ktorá hostila ženský svetový šampionát. Zápasy sa odohrali na ihriskách športového komplexu USSSA Space Sports Complex. Titul obhájilo , ktoré vo finálovom zápase zvíťazilo nad , a získalo tak šiesty titul v rade. Strieborný Čínsky Tchaj-pej získal svoju prvú medailu.

Spojené štáty boli vybrané ako organizátor MS 2018 v októbri 2017.

## Kvalifikácia

Poznámka: Číslo v zátvorke udáva umiestnenie vo svetovom rebríčku WBSC v roku 2018.

## Výsledky
### Základné skupiny
#### Skupina A

#### Skupina B

----

### Nadstavbové skupiny
#### Nadstavbová skupina o umiestnenie

#### Nadstavbová skupina o titul

### Play-off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Svetovej bejzbalovej a softbalovej konfederácie //
* Oficiálna stránka USA Baseball 

## Zdroje
* MS 2018 na stránke Svetovej bejzbalovej a softbalovej konfederácie  /
* Výsledkový sumár MS 2018 na stránke Svetovej bejzbalovej a softbalovej konfederácie 
* MS 2018 na stránke baseball-reference.com 
* MS 2018 na stránke the-sports.org 
* MS 2018 na stránke wikibaseball 

Kategória:Bejzbal v 2018
Kategória:Majstrovstvá sveta v bejzbale žien
Bejzbal
Bystrické podolie

**Bystrické podolie** je geomorfologický podcelok Zvolenskej kotliny.

## Vymedzenie
Podcelok leží v severnej a západnej časti Zvolenskej kotliny, ohraničený z veľkej časti korytom Hrona. Leží na jeho pravom (severnom) brehu približne medzi Badínom, Banskou Bystricou a Lučatínom. Na juhovýchode krátkym úsekom susedí s Veporskými vrchmi a ich podcelkom Čierťaž, východným smerom nadväzuje Lopejská kotlina (podcelok Horehronského podolia) a na severovýchode sa dotýkajú Nízke Tatry podcelkom Ďumbierske Tatry. Severnú hranicu vymedzujú Starohorské vrchy, západným smerom leží Malachovské predhorie, Flochovský chrbát a Turovské predhorie, ktoré patria Kremnickým vrchom. Južným smerom podolie nadväzuje na podcelky Zvolenskej kotliny, menovite Sliačska kotlina a Bystrická vrchovina.

## Chránené územia
Severná časť podcelku je súčasťou ochranného pásma Národného parku Nízke Tatry. Na území podcelku leží niekoľko maloplošných území:
* Malachovské skalky – chránený areál 
* Jakub – chránený areál 
* Kopec – chránený areál 
* Brvnište – chránený areál
* Tajovská kopa – prírodná pamiatka
* Mackov bok – prírodná rezervácia 
* Ľupčiansky skalný hríb – prírodná rezervácia
* Príboj – národná prírodná rezervácia

## Doprava
Okrajom územia vedie cesta I/66 na Brezno, ktorá v Banskej Bystrici križuje I/59 na Ružomberok. Údolím Hrona vedie i železničná trať Banská Bystrica – Červená Skala, ktorá sa v Banskej Bystrici pripája na trať Zvolen – Vrútky.

## Referencie

Kategória:Zvolenská kotlina
Kategória:Geomorfologické podcelky na Slovensku
Kategória:Podolia na Slovensku
Kategória:Geografia okresu Banská Bystrica
Konfederácia

**Konfederácia** je spolok alebo združenie, spravidla medzi štátmi. Podľa štátoprávnej teórie možno konfederáciu definovať ako voľný zväzok štátov, ktorého členské štáty zostávajú subjektami medzinárodného práva.

Združenie štátov je označované ako spojenie dvoch alebo viacerých suverénnych štátov, ktoré je podložené a uzavreté na základe medzinárodnej zmluvy. Členské štáty potom majú vlastné spoločné orgány, ktoré spravujú spoločné záležitosti, ktoré sa spravidla týkajú spoločnej obrany, politiky a diplomacie. V ostatných smeroch zostávajú alebo môžu zostať združené štáty samostatné. Členské štáty konfederácie majú zvyčajne garantované právo ústavou alebo zmluvou z nej vystúpiť. 

Konfederácie tvorili v minulosti tieto štáty:
* Švajčiarsko v rokoch 1815 - 1848 (slovo konfederácia si formálne ponechalo v románskych úradných jazykoch vo svojom názve dodnes)
* Spojené štáty v rokoch 1776 - 1787 a tiež v rokoch 1861 - 1865 (Konfederované štáty americké)
* Senegambia v rokoch 1982 - 1989 (Senegal a Gambia)
* 1. Rýnsky spolok v rokoch 1658 - 1667 (spojenectvo viacerých nemeckých panovníkov na ochranu nezávislosti)
* 2. Rýnsky spolok v rokoch 1806 - 1813 (konfederácia nemeckých štátov pod francúzskou hegemóniou Napoleona I.)
* Nemecký spolok v rokoch 1815 - 1866
* Severonemecký spolok v rokoch 1866 - 1871
* Srbsko a Čierna Hora v rokoch 2003 - 2006 

Dnes znaky konfederácie vykazuje najviac Európska únia (základom je medzinárodná zmluva).

Neuskutočneným zámerom z doby po druhej svetovej vojne bola Poľsko-československá konfederácia.

## Referencie


## Literatúra
* Malá československá encyklopedie ČSAV, heslo *Konfederace*, III. svazek, vydala Academia, Praha 1985
* Malá československá encyklopedie ČSAV, heslo *Sdružení států*, V. svazek, vydala Academia, Praha 1986
* Základy státoprávní teorie, ekonomie a ekonomiky, neformální logiky, nakladatelství FORTUNA ISBN 80-7168-240-3 str. 17

## Pozri aj
* Federácia

## Externé odkazy
* P.-J. Proudhon, The Principle of Federation, 1863.
* The Fathers of Confederation
* Confederation: The Creation of Canada 
* South Africa at worldstatesmen.org.
* United Confederation of Taino People

## Zdroj

Kategória:Politika
Luther Vandross

**Luther Vandross** (* 20. apríl 1951, New York, New York, USA† 1. júl 2005, Edison, New Jersey) bol americký spevák.

## Životopis
Na strednej škole bol členom skupiny *Shades of Jade*. Študoval na Western Michigan University, ale po jednom roku sa rozhodol odísť a venovať sa naplno hudobnej kariére. Profesionálnu kariéru začal ako vokalista na nahrávkach a koncertoch rôznych hudobníkov, vrátane anglického speváka Davida Bowieho (je tiež spoluautorom jeho piesne "Fascination"). Svoj prvý album, ktorý dostal názov *Luther*, vydal v roku 1976 za sprievodu rovnomennej skupiny. Za sprievodu tejto skupiny vydal ešte platňu *This Close to You* (1977). Svoj prvý sólový album *Never Too Much* vydal roku *1981*. Nasledoval rad ďalších albumov.

Nikdy sa neoženil a nemal žiadne deti. Veľa rokov sa médiá zaoberala jeho sexualitou, on sám však skutočnosť nikdy neprezradil. Mal problémy s cukrovkou a hypertenziou. V roku 2003 utrpel cievnu mozgovú príhodu a bol v kóme. Neskôr sa vrátil k verejnému vystupovaniu, ale v roku 2005 vo veku 54 rokov zomrel.

## Referencie


## Iné projekty

## Externé odkazy
* 
* Oficiálna stránka
* Remembering Luther Vandross 
* 
* 

## Zdroj

Kategória:Speváci USA
Kategória:R&B speváci USA
Kategória:Tenoristi USA
Kategória:Epic Records
Kategória:Osobnosti z New Yorku
Kategória:Speváci afroamerického pôvodu
Kategória:Držitelia ceny Grammy
Kategória:Souloví speváci USA
Jakub I. (Aragónsko)

**Jakub I. Dobyvateľ** ( *Jaime I. el Conquistador*,  *Jaume I. el Conqueridor*, * 2. február 1208, Montpellier† 27. júl 1276, Valencia) bol od roku 1213 aragónsky kráľ z dynastie barcelonskej, od roku 1229 kráľom Malorky a od roku 1238 kráľom Valencie.

## Životopis
Bol jediným synom a dedičom kráľa Petra II. a Márie, dcéry Viliama VIII. z Montpellieru. Roku 1211 ho otec v súvislosti s plánovanými zásnubami a snahou utíšiť spornú politickú situáciu v Akvitánsku odovzdal do výchovy vodcovi križiackej výpravy Simonovi IV. z Montfortu. O dva roky neskôr sa obaja muži stretli v bitke pri Murete, kde kráľ Peter zomrel a päťročný následník zostal naďalej u Montforta. Na základe žiadosti Sancha, strýka zosnulého kráľa, bol chlapec v roku 1214 vrátený do Aragónska a odovzdaný na výchovu templárom. Sancho bol ustanovený regentom kráľovstva, vo funkcii zostal do roku 1218.

Jakub sa v roku 1221 oženil s kastílskou princeznou Eleonórou. V roku 1229 bol sobáš po narodení syna Alfonza anulovaný údajne z dôvodu blízkeho príbuzenstva manželov. Syn Alfonz bol uznaný legitímnym, ale následníkom trónu sa pre jeho včasnú smrť stal syn Peter III. z Jakubovho nového manželstva s Jolandou Uhorskou.

V roku 1244 dobyl moslimskú Játivu pri Valencii a získal tak pod kontrolu výrobňu papiera. Namiesto pergamenu sa začal používať papier. Jakub I. je autorom svojho vlastného životopisu pod názvom *Kniha o hrdinských činoch* (Llibre dels Feyts). Pochovaný je v cisterciánskom kláštore Poblet. Jeho náhrobok bol roku 1835 zničený spoločne s ostatnými a v 20. storočí ho rekonštruoval Frederico Marès.

## Iné projekty

## Externé odkazy
* Crònica del rei en Jacme

## Zdroj

Kategória:Králi Aragónska
Kategória:Katolícki panovníci
Kategória:Osobnosti z Montpellieru
Juráňova dolina

**Juráňova dolina** je dolina v Západných Tatrách, v katastrálnom území obce Vitanová v okrese Tvrdošín v Žilinskom kraji.

Od roku 1974 je dolina národnou prírodnou rezerváciou.

Preteká ňou Juráňov potok a jej dolnou časťou, nazývanou Tiesňavy, prechádza červeno-značkovaný chodník z Oravíc do sedla Umrlá. Dolina Tiesňavy je typická strmými skalnými stenami a geomorfologickým fenoménom označovaným ako obrie hrnce.

## Referencie

## Iné projekty

Kategória:Doliny Západných Tatier
Kotlina (Vysoké Tatry)

**Kotlina**, spresnene **Krivánska kotlina** (, , ) je dolinka vo Vysokých Tatrách na  severozápadných zrázoch Kriváňa medzi jeho západnými a severozápadnými ramenami. V dolnej časti sa zužuje v žľab, ktorý ústí do Kôprovej doliny.

## Turistika
Do dolinky nevedú turistické chodníky   

## Referencie


## Iné projekty

## Externé odkazy
* Poloha na turistickej mape    

Kategória:Doliny Vysokých Tatier
Kotlina Žabích plies

**Kotlina Žabích plies** (, , )  je západný úval Žabej doliny ohraničený od západu vedľajším južným hrebeňom Hincovej vežičky, od severu úsekom hlavného hrebeňa Vysokých Tatier po Žabiu vežu a od východu jej krátkym južným hrebeňom.

## Turistika
do dolinky nevedie turistický chodník 

## Referencie


## Iné projekty

## Externé odkazy
* Poloha na turistickej mape  

Kategória:Doliny Vysokých Tatier
Žabia dolina mengusovská

**Žabia dolina mengusovská**,  **Žabia dolina** (, , )  je horná severovýchodná časť Mengusovskej doliny ohraničená od západu vedľajším južným hrebeňom Hincovej vežičky od severu úsekom hlavného hrebeňa Vysokých Tatier od Hincovej veže po Ťažký štít a od východu vedľajším juhozápadným hrebeňom Ťažkého štítu. Krátky južný hrebeň Žabej veže delí Žabiu dolinu na západe Kotlinu Žabích plies a na východe Dolinku pod Váhou.

## Názov
Pomenovanie, na rozdiel od rovnomenných odvetví Bielovodskej doliny a Javorovej doliny je polohopisne spresňovaný dodatkovým prívlastkom „mengusovská“. Názov je odvodený z názvu Žabích plies. Jeho tvorcami sú zlatokopi, veriaci, že v plesách žijú divotvorné žaby, ktoré majú v žalúdkoch zlato. Z Veľkého Žabieho plesa vyčnieva skalisko, ktoré sa pri pohľade od východu nápadne podobá sediacej velikánskej žabe. 

## Plesá a potoky
* Veľké Žabie pleso mengusovské Veľkého Žabieho plesa mengusovského  
* Malé Žabie pleso mengusovské, z ktorého vyteká  Žabí potok, prítok Hincovho potoka 
* Vyšné Žabie pleso mengusovské 

## Turistika
Cez dolinu vedie turistický chodník na Rysy. Prechádza okolo Veľkého Žabieho plesa mengusovského cez Dolinku pod Váhou, v ktorej stojí najvyššie položená chaty vo Vysokých Tatrách Chata pod Rysmi.  
* – červeno značený chodník sa odpája od modro značeného v Mengusovskej doline a vedie Žabou dolinou ku chate. V hornej časti sú na najťažších miestach zabezpečovacie pomôcky. 

## Referencie


## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Päťka (televízna relácia)

***Päťka*** (tiež ***5-KA***) bola zábavná talk show TV JOJ, v ktorej štyria moderátori spovedali jedného hosťa, ktorého následne vtiahli aj do svojich hereckých improvizácií. Relácia sa vysielala od 9. augusta 2018 do 30. augusta 2018. Moderátormi boli Tomáš Hudák, Juraj "Šoko" Tabaček, Stanislav "Stano" Staško a Lukáš "Pucho" Púchovský.

## Série

## Časti

### 1. séria (2018)

## Referencie



Kategória:Zábavné televízne programy
Kategória:Talk show
Kategória:Televízne relácie TV JOJ
Kategória:Televízne relácie z roku 2018
Zuberská brázda

**Zuberská brázda** alebo aj **Zuberecká brázda** je geomorfologický podcelok Podtatranskej brázdy. Leží v oravsko-liptovskej časti Slovenska, pokým zvyšok celku je na Spiši.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Podtatranská brázda]]* → ***Zuberská brázda***
***
 
Podcelok leží izolovaný od zvyšku Podtatranskej brázdy na severozápad a západ od Tatier. Na severe ho vymedzujú Skorušinské vrchy s podcelkami Oravická Magura, Skorušina a Kopec, na krajnom západe krátkym úsekom susedí Oravská vrchovina. Juhozápadným smerom ležia Chočské vrchy s podcelkami Sielnické vrchy a Prosečné a veniec pohorí uzatvárajú na juhovýchode Západné Tatry, patriace pod Tatry.

## Osídlenie
Zuberská brázda zasahuje na pomedzie Liptova a Oravy a vytvára úzky pás územia po poľskú hranicu. Ležia tu obce Malatiná, Veľké Borové, Malé Borové, Huty, Zuberec, Habovka a rekreačná osada Oravice.

## Chránené územia
Časť územia je súčasťou ochranného pásma alebo priamo Tatranského národného parku. Z maloplošných chránených území tu čiastočne zasahuje:
* Prosiecka dolina – národná prírodná rezervácia
* Kvačianska dolina – národná prírodná rezervácia
* Osobitá – národná prírodná rezervácia

## Pozri aj
* Múzeum oravskej dediny

## Referencie

Kategória:Podtatranská brázda
Kategória:Geomorfologické podcelky na Slovensku
Kategória:Brázdy na Slovensku
Ždiarska brázda

**Ždiarska brázda** je geomorfologický podcelok Podtatranskej brázdy. Leží na Spiši a od zvyšku celku na Orave a v Liptove je oddelený územím Poľska.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Podtatranská brázda]]* → ***Ždiarska brázda***
***
 
Podcelok leží izolovaný od zvyšku Podtatranskej brázdy na severovýchod od Tatier. Na severe ho vymedzuje Spišská Magura a jej podcelok Repisko, južným smerom hranicu určujú svahy Východných Tatier, ktoré sú súčasťou pohoria Tatry.

## Osídlenie
V Ždiarskej brázde, lemujúcej severný okraj veľhôr, leží iba obec Ždiar a Tatranská Javorina s osadami Podspády a Lysá Poľana. Ide o územie s výrazným turisticko-rekreačným zázemím.

## Chránené územia
Územie je súčasťou ochranného pásma alebo priamo Tatranského národného parku. Z maloplošných chránených území tu leží alebo čiastočne zasahuje:
* Belianske Tatry – národná prírodná rezervácia
* Bielovodská dolina – národná prírodná rezervácia
* Bor – prírodná rezervácia
* Čikovská – prírodná rezervácia
* Pavlová – prírodná rezervácia

## Doprava
Zo Spišskej Belej cez Ždiar po Lysú Poľanu vedie Ždiarskou brázdou cesta I/66. 

## Referencie

Kategória:Podtatranská brázda
Kategória:Geomorfologické podcelky na Slovensku
Kategória:Brázdy na Slovensku
Majstrovstvá sveta vo faustbale žien 2018

**Majstrovstvá sveta vo faustbale žien 2018** bol v poradí 8. turnaj majstrovstiev sveta vo faustbale žien, ktoré organizuje Medzinárodná faustbalová asociácia (IFA). Konal v dňoch od 24.28. júla 2018 v Linzi, v Rakúsku, za účasti rekordných 11 tímov. Pôvodne sa malo zúčastniť až 14 družstiev, Čile a USA však odstúpili; pričom už po vyžrebovaní sa odhlásila aj Austrália. Nováčikom turnaja bola až štvorica družstiev: Belgicko, Nový Zéland, Poľsko a Srbsko. Nemecko organizovalo svetový šampionát žien druhýkrát, keď hostilo toto podujatie aj v roku 1998, v Linzi a Villachu. Zápasy sa odohrali na dvoch ihriskách školského centra Auhof Linz-Urfahr s vybudovanými tribúnami pre 2 300 a 300 divákov. Titul obhájilo , ktoré vo finálovom stretnutí zvíťazilo nad .

## Účastníci

## Výsledky
### Základné skupiny
#### Skupina A



#### Skupina B



### Play-off

### Skupina o 9.11. miesto


### Play-off

## Konečné poradie

## Referencie

## Externé odkazy
* Oficiálna stránka Medzinárodnej faustbalovej asociácie /
* Oficiálna stránka Rakúskej faustbalovej asociácie 

## Zdroje
* Oficiálna stránka MS 2018 /
* MS 2018 na stránke Rakúskej faustbalovej asociácie 
* MS 2018 na stránke Nemeckého faustbalového zväzu 
* MS 2018 na stránke the-sports.org 

Kategória:Faustbal v 2018
Kategória:Majstrovstvá sveta vo faustbale žien
Faustbal
Kategória:2018 v Rakúsku
Anna Paquinová

**Anna Helene Paquinová** (* 24. júl 1982, Winnipeg, Manitoba, Kanada) je kanadsko-novozélandská herečka. V jedenástich rokoch, sa stala najmladšou držiteľkou Oscara, za film *Piano* (1993) a roku 2008 získala Zlatý glóbus za postavu Sookie Stackhouse zo seriálu *[[True Blood: Pravá krv]]*. 

## Detstvo a mladosť
Anna sa narodila do učiteľskej rodiny, Brianovi a Mary Paquinovím. Keď mala štyri roky sa s rodičmi presťahovala na Nový Zéland v ktorom získala v roku 2001 aj občianstvo. Má dvoch starších súrodencov. V detstve sa venovala gymnastike, baletu, plávaniu, lyžovaniu, hre na violoncello a klavír. V rokoch 1994 až 1995 dokončila štúdium na Novom Zélande a po rozvode rodičov sa spoločne s matkou presťahovala do Spojených štátov. 

## Kariéra
[vľavo|náhľad|Anna Paquinová a [Halle Berryová na Comic - Con v roku 2013]]
Jej prvá skúsenosť s filmom bola v roku 1993 vo filme *Piano*. Na konkurz sa dostala náhodou, keď prišla na konkurz spolu so svoju sestrou s ktorou sa spoločne pripravovali. V roku 1994 bola nominovaná na Academy Awards, získala sošku Oscara a stala sa najmladšou držiteľkou Oscara v histórií. Zahrala si tiež v v dráme *Amistad* od režiséra Stevena Spielberga. V roku 2000 si zahrala v trilógií dobrodružného filmu *[[X-Men]]*, po boku Hugha Jackmana, Halle Berry či Patricka Stewarta. V roku 2007 získala viac priestoru vo filme *Moje srdce pochovajte pri Wounted Knee* ktorý jej vyslúžil nomináciu na Zlatý glóbus v roku 2008. Od roku 2008 pôsobí v seriály *[[True Blood: Pravá krv]]*, kde stvárňuje rolu Sookie Stockhouse za ktorú v roku 2009 získala Zlatý glóbus. V roku 2010 získala ešte dve nominácie na Zlatý glóbus za hlavnú úlohu vo filme *Odvážne srdce Ireny Sendlerovej* (2009) a za postavu v seriály True Blood: Pravá krv. 

V roku 2011 si strihla menšiu úlohu spoločne s Kristen Bell v úvode horroru *[[Vreskot 4]]*, v rovnakom roku sa objavila po boku Matta Damona v dráme *Margaret*. 

V roku 2017 sa objavila v siedmych epizódach seriálu *Alias Grace* a v roku 2019 sa objaví po boku hviezd ako Robert De Niro a Al Pacino vo filme *The Irishman*.

## Súkromný život
Dňa 5. augusta 2009 sa zasnúbila s kolegom so seriálu *[[True Blood: Pravá krv]]*, Stephenom Moyerom. Dňa 21. augusta 2010 sa vzali v súkromnej rezidencii v kalifornskom Malibu. Žijú vo Venice v Los Angeles. V septembri 2012 sa im narodili dvojičky, dcéra Poppy a syn Charlie. 

Verejne sa prihlásila k bisexuálnej orientácií vo videu *Give a Damn*. Táto kampaň inicializovala práva LGBT ľudí True Colors Fund, ktorú založila speváčka Cyndi Lauperová. Taktiež podporuje viacero charitatívnych organizácií ako napríklad Children's Hospital Los Angeles a Make-A-Wish Foundation.

## Referencie

*

## Iné projekty

## Externé odkazy
* 
* 
* Anna Paquin  

Kategória:Novozélandské filmové herečky
Kategória:Novozélandské televízne herečky
Kategória:Kanadské filmové herečky
Kategória:Kanadské televízne herečky
Kategória:Detskí herci
Kategória:Držitelia Oscara za najlepší ženský herecký výkon vo vedľajšej úlohe
Kategória:LGBT osobnosti USA
Kategória:Osobnosti z Winnipegu
Majstrovstvá Európy vo faustbale mužov 2018

**Majstrovstvá Európy vo faustbale mužov 2018** bol v poradí 21. turnaj majstrovstiev Európy vo faustbale mužov, ktoré od roku 2016 organizuje Európska faustbalová asociácia (EFA). Predtým ich organizovala Medzinárodná faustbalová asociácia (IFA). Konal sa sa v dňoch od 24.26. augusta 2018 v Adelmannsfeldene, v spolkovej krajine Bádensko-Württembersko, v Nemecku, za účasti rekordných 10 tímov. Nováčikmi turnaja boli družstvá Belgicka a Holandska. Nemecko organizovalo európsky šampionát mužov siedmykrát, predtým hostilo toto podujatie v rokoch 1978, 1994, 1998, 2002, 2008 a 2012. Zápasy sa odohrali v areáli miestneho multišportového klubu TSV Adelmannsfelden 1924. Titul obhájilo , ktoré vo finálovom stretnutí pred 3 500 divákmi zvíťazilo nad .

## Účastníci

## Výsledky
### Základné skupiny
#### Skupina A


#### Skupina B


### Play-off

## Konečné poradie

## Referencie

## Externé odkazy
* Oficiálna stránka Európskej faustbalovej asociácie 
* Oficiálna stránka Nemeckej faustbalovej ligy 

## Zdroje
* Oficiálna stránka ME 2018  /
* ME 2018 na stránke Nemeckej faustbalovej ligy  
* ME 2018 na stránke Rakúskeho faustbalového zväzu 

Kategória:Faustbal v 2018
Kategória:Majstrovstvá Európy vo faustbale mužov
Faustbal
Sicherheitsdienst

náhľad|Uniforma Sicherheitsdienst s výložkami SS-Unterscharführera. V druhej gombíkovej dierke je stuha od Vojnového záslužného kríža II. triedy
[náhľad|Šéf SD [Reinhard Heydrich]]
**Sicherheitsdienst** (*SD, Bezpečnostná služba*) bola spravodajská služba SS a NSDAP. Táto organizácia bola prvá spravodajská služba nacistickej strany. Často bola považovaná za sesterskú organizáciu gestapa, ktoré bolo silne infiltrované SS po roku 1934. Medzi rokmi 1933 až 1939 bolo SD spravované ako nezávislý úrad SS, potom začalo spadať pod Reichssicherheitshauptamt (Hlavný ríšsky bezpečnostný úrad) a stalo sa jedným z jeho siedmich úradov.

## Dejiny
V roku 1931 bola z iniciatívy Reichsführera-SS Heinricha Himmlera zriadená v SS spravodajská služba. Himmler plánoval túto organizáciu využívať spočiatku i ako tajnú políciu, tohto plánu sa vzdal a prenechal ho na inej uniformovanej zložke NSDAP, ktorú založil spoločné s Hermannom Göringom.

Pôvodná Himmlerova myšlienka bola vytvoriť v elitnej jednotke SS novú "superelitu" v radoch SS. Malo ísť o výzvednú službu, ktorá by dohliadala na SA i na odporcov NSDAP.

Himmler nechcel Reinharda Heydricha spočiatku ani prijať do SS, pretože Heydrich predtým na naliehanie svojej manželky Liny Mathilde von Osten vstúpil do SA, úderných jednotiek, ktoré Himmler považoval za podradné uniformované jednotky NSDAP a za Röhmovu "hnedokošeľácku zberbu". Nakoniec v polovici júna 1931 na naliehanie Heydricha von Obersteina (vysoko postavený člen SS a známy R. Heydricha) Himmler Heydricha pozval na stretnutie na svoju hydinovú farmu vo Waldruderingu. Heydrich na neho veľmi zapôsobil a Himmler sa ho opýtal čo si myslí o funkcii ešte nevytvoreného SD - Heydrich mu popísal presne Himmlerovu predstavu o vnútornej špionážnej sieti a ten ho okamžite prijal na post šéfa Sicherheitdienst.

Po Heydrichovej smrti SD viedol Ernst Kaltenbrunner od januára 1943 do mája 1945.

## Referencie


## Iné projekty

## Externé odkazy
* Sicherheitsdienst (SD) des Reichsführers SS (von Joachim Lerchenmueller) 
* Geschichte des SD

## Zdroj

Kategória:Schutzstaffel
Kategória:Nemecké spravodajské služby
Kategória:Zaniknuté organizácie
Kategória:Nacistická terminológia
Kategória:Nemecké výrazy
Arthur Surridge Hunt

**Arthur Surridge Hunt** (* 1. marec 1871, Romford, Spojené kráľovstvo† 18. jún 1934, Oxford) bol britský papyrológ a profesor.

K jeho dielu patrí objavenie mnohých papyrusov, najmä *Oxyrhynchusu*, pri vykopávkach v Egypte, ktoré robil spolu s Bernardom Pyne Grenfellom, a ich zverejnenie. V roku 1913 sa stal Grenfellovym nástupcom na mieste profesora papyrológie na Oxforde.

## Dielo
* spoluautor Bernard Pyne Grenfell: ''ΛΟΓΙΑ ΙΗΣΟΥ, sayings of our Lord from an early Greek papyrus.'' Egypt Exploration Fund, London 1897.
* spoluautori Bernard Pyne Grenfell a David George Hogarth: ''Fayûm Towns and Their Papyri.'' Egypt Exploration Fund, London 1900.

## Literatúra
* Luigi Lehnus: *Bernard Pyne Grenfell (1869–1926) e Arthur Surridge Hunt (1871–1934).* In: Mario Capasso (Hrsg.): *Hermae. Scholars and Scholarship in Papyrology.* Pisa 2007, S.&nbsp;115–141 (mit Bild).

## Externé odkazy
* List of collections  
* The Oxyrhynchus papyri, edited with translations and notes by Bernard P. Grenfell and Arthur S. Hunt 

## Zdroj

Kategória:Filológovia
Kategória:Paleografia
Kategória:Vyučujúci na University of Oxford
Kategória:Britskí univerzitní profesori
Oravická Magura

**Oravická Magura** je geomorfologický podcelok Skorušinských vrchov. Najvyšším vrchom je Magura s výškou 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Skorušinské vrchy]]* → ***Oravická Magura***
***
 
Podcelok zaberá východnú časť pohoria a od západne ležiacej Skorušiny je oddelený údolím rieky Oravica. Severná hranica s Oravskou kotlinou vedie približne v trase cesty II/520 (Vitanová – Suchá Hora). Južne susedí Zuberská brázda, podcelok Podtatranskej brázdy.

## Vybrané vrchy
* Magura () – najvyšší vrch podcelku
* Príslop ()
* Krúpová ()
* Bučník ()
* Bučinka ()

## Turizmus
Územie leží za hranicou Tatranského národného parku a je takpovediac v tieni blízkych Roháčov. Na západnom okraji leží turistické centrum oblasti Oravice, kde sú možnosti ubytovania, stravovania i rekreácie. V osade je akvapark a na svahoch Krúpovej i lyžiarske stredisko. Vybudovaných je tu viacero vzájomne prepojených turistických chodníkov.

## Referencie

Kategória:Skorušinské vrchy
Kategória:Geomorfologické podcelky na Slovensku
Skorušina (podcelok)

**Skorušina** je geomorfologický podcelok Skorušinských vrchov. Najvyšším vrchom je rovnomenný vrch s výškou 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Skorušinské vrchy]]* → ***Skorušina***
***
 
Podcelok zaberá strednú časť pohoria a od susedných podcelkov Skorušinských vrchov ho oddeľujú výrazné údolia. Rieka Oravica oddeľuje východne ležiacu Oravickú Maguru, Studený potok na západnom okraji vytvára hranicu s podcelkom Kopec. Severným smerom leží Oravská kotlina, severozápadne Oravská vrchovina. Južným smerom leží Podtatranská brázda a jej podcelok Zuberská brázda.

## Vybrané vrcholy
* Skorušina () – najvyšší vrch podcelku i pohoria
* Mikulovka ()
* Blatná ()
* Javorková ()
* Ostrý vrch ()

## Turizmus
Hrebeňom pohoria vedie  červeno značený turistický chodník, ktorý spája Oravský Biely Potok a Oravice. Na hlavnú trasu sa pripájajú chodníky z obcí v okolí, ktoré zároveň ponúkajú i ubytovacie možnosti.

## Referencie

Kategória:Skorušinské vrchy
Kategória:Geomorfologické podcelky na Slovensku
Kopec (podcelok)

**Kopec** je geomorfologický podcelok Skorušinských vrchov. Najvyšším vrchom je Kopec s výškou 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Skorušinské vrchy]]* → ***Kopec***
***
 
Podcelok zaberá západnú časť pohoria a od zvyšku Skorušinských vrchov (Skorušina) ho oddeľuje údolie Studeného potoka na severovýchode. Západným smerom nadväzuje Oravská vrchovina a južným smerom leží Podtatranská brázda a jej podcelok Zuberská brázda.

## Vybrané vrcholy
* Kopec () – najvyšší vrch podcelku 
* Machy ()
* Prípor ()
* Blato ()
* Mních ()
* Súšava ()

## Turizmus
Hrebeňom pohoria vedie  červeno značený turistický chodník, ktorý spája Malatinú a Oravský Biely Potok. Na hlavnú trasu sa pripájajú chodníky z obcí v okolí, ktoré zároveň ponúkajú i ubytovacie možnosti. Atraktívne sú rozhľadne, ktoré ponúkajú jedinečný výhľad na Západné Tatry.

## Referencie

Kategória:Skorušinské vrchy
Kategória:Geomorfologické podcelky na Slovensku
Hádzaná na Ázijských hrách 2018

**Hádzaná na Ázijských hrách 2018** bol hádzanársky turnaj v rámci multišportového podujatia Ázijských hier 2018. Konal sa v Jakarte, v Indonézii v dňoch od 13. do 31. augusta 2018, za účasti 13 mužských a 10 ženských tímov. Hádzanársky turnaj sa na hrách organizuje od roku 1982 a toto bolo jeho 10. vydanie. Zápasy sa odohrali v aréne GOR POPKI Cibubur. 

V mužskej kategórii obhájil titul , ktorý vo finálovom stretnutí zvíťazil nad . U žien zasa obhájila titul , ktorá vo finále vyhrala nad .

## Účastníci

;Muži

;Ženy

## Nasadenie do výkonnostných košov
Žrebovanie do skupín, ktoré prebehlo 5. júla 2018, sa uskutočnilo podľa nasledovných výkonnostných skupín:

;Muži

;Ženy

## Výsledky
### Muži
#### Základné skupiny
##### Skupina A

##### Skupina B

##### Skupina C

##### Skupina D

----

#### Nadstavbové skupiny
##### Skupina I

})
|align=left| 
| správa 
|}

##### Skupina II

##### Skupina o 9.13. miesto

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 9. miesto

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Ázijskej hádzanárskej federácie /

## Zdroje
* Hádzaná na oficiálnej stránke Ázijských hier 2018  /(po indonézsky)
* Mužský a ženský turnaj Ázijských hier 2018 na stránke Ázijskej hádzanárskej federácie /
* Mužský a ženský hádzanársky turnaj Ázijských hier 2018 na stránke the-sports.org 
* Mužský a ženský hádzanársky turnaj Ázijských hier 2018 na stránke todor66.com 

Kategória:Hádzaná v 2018
Kategória:Hádzaná na Ázijských hrách
Kategória:Ázijské hry 2018
Paiónios z Mendy

[náhľad|Niké, dielo sochára Paiónia, venované na pamiatku víťazstva [Atény|Atén nad Spartou roku 425 pred Kr., múzeum v Olympii]]
**Paiónios** () bol grécky sochár v 5. storočí pred Kr.
 
Paiónios, grécky sochár z Mendy, tvoril v poslednej tretine 5. storočia pred Kr. Nemeckí archeológovia v roku 1875 objavili v Olympii mramorovú sochu Niké, okrídlenej bohyne víťazstva, na trojuholníkovom stĺpe. Nápis ju pripisuje Paióniovi:náhľad|vľavo|450px

::- text v starogréčtine
 
Pausanias si po zhliadnutí tohto diela do svojej cestovateľskej príručky zaznamenal: „*[[Dóri|Dórski]] [[Messinia|Messénčania]], prijímajúci kedysi od Aténčanov [[Nafpaktos|Naupaktos]], venoval do Olympie sochu Niké na stĺpe, je to dielo mendského Paiónia a bolo zhotovené na pamiatku porazených nepriateľov, keď podľa môjho názoru bojovali s [[Akarnania|Akarňanmi]] a s [[Oiniadai]]čanmi. Sami Messénčania však tvrdia, že je to pamiatka vojenskej výpravy na [[Sfaktéria|Sfaktériu]] po boku Aténčanov a že nenapísali meno nepriateľa zo strachu pred Lakedaimončanmi (Sparťanmi), avšak naproti tomu sa Oiniadaičanov a Akarňanov báť nemuseli. *“
 
Votívny dar sochy bohyne Niké bol venovaný na pamiatku víťazstva Aténčanov (a Messénčanov) proti Sparte pri Pyle v roku 425 pred Kr. (dobytý bol Pylos a priľahlý ostrov Sfaktéria). Túto sochu, kedysi umiestnenú na 9 m vysokom stĺpe, našli pred južným rohom Diovho chrámu. Dnes patrí medzi najvzácnejšie poklady olympijského múzea. 
 
Podľa Pausania bol Paiónios aj autorom výzdoby východného štítu Diovho chrámu v Olympii. Odborníci na základe jasne odlišného sochárskeho štýlu však oprávňujú o tom pochybovať a možno predpokladať, že Pausanias bol zle informovaný o svätyni, ktorá bola zhotovená šesť storočí pred jeho návštevou. 
  
## Referencie a bibliografia

 

Kategória:Sochári starovekého Grécka
Sédži Ueda

**Sédži Ueda** (, * 1952) je japonský astronóm.

V rokoch 1987 až 2000 spolu so svojim kolegom Hiroši Kanedaom objavil 705 asteroidov. V roku 2016 sa tým dostali na 23. miesto zoznamu najúspešnejších objaviteľov asteroidov. V roku 2017 bol dvadsiatympiatym
najväčším objaviteľom asteroidov a desiatym v počte individuálnych objavov..

Vyštudoval medicínu na Stanford University kde získal aj titul Ph.D. Je členom skupiny *Sógó Kenkjú Daigakuin Daigaku* (anglicky *Graduate University for Advanced Studies*) v Japonsku.

Je po ňom pomenovaný asteroid 4676 Uedaseiji.

## Referencie


## Literatúra
* Lutz D. Schmadel: *Dictionary of Minor Planet Names*. 5th ed. Springer, Berlin 2003, ISBN 3540002383 

## Zdroj

Kategória:Narodenia v 1952
Kategória:Japonskí astronómovia
Kategória:Absolventi Stanford University
Dead but Rising

„**Dead but Rising**“ je skladba dánskej heavy metalovej skupiny Volbeat. Skladba bola vydaná ako siedmy singel z piateho štúdiového albumu skupiny *[[Outlaw Gentlemen & Shady Ladies]]*.

## Umiestnenia

## Referencie

## Zdroj

Kategória:Piesne skupiny Volbeat
Kategória:Single z 2014
Kategória:Piesne z 2014
Bitka pri Sarikamiši

**Bitka pri Sarikamiši** bola bitka medzi Ruskou ríšou a Osmanskou ríšou z obdobia prvej svetovej vojny. Odohrala sa medzi 22. decembrom 1914 a 17. januárom 1915 v rámci kaukazského frontu.

Bitka skončila víťazstvom Ruska. Osmanský postup vychádzal zo stratégie použitej počas napoleonských vojen, ktorá od jednotiek vyžadovala vysokú mobilitu a schopnosť dosiahnuť vytýčené body v presne stanovený čas. Osmanskí vojaci, ktorí na boj v zimných podmienkach nemali potrebné vybavenie, však v horách severne od mesta Sarikamiš v dôsledku bojov i podchladenia utrpeli ťažké straty.

Enver Paša, ktorý v bitke velil osmanskému vojsku, z porážky obvinil Arménov, ktorých dobrovoľnícke oddiely bojovali po boku Rusov. Toto obvinenie bolo zároveň predohrou ku genocíde, ktorú osmanskí Turci medzi rokmi 1915 až 1918 spáchali na arménskom obyvateľstve.

## Zdroj

Kategória:Prvá svetová vojna
Sad Man's Tongue

„**Sad Man's Tongue**“ je tretí singel dánskej heavy metalovej skupiny Volbeat. Bol vydaný v roku 2007 ako prvý singel z albumu *[[Rock the Rebel / Metal the Devil]]*, ktorý vyšiel vo februári toho istého roku.

Skladba je poctou Johnnymu Cashovi a len počas dvoch týždnov sa umiestnila na 20. mieste v Tjeklisten.

V rozhovore Poulsen vysvetlil, že skladba súvisí asi s päťdesiatymi rokmi minulého storočia, kedy rodičia chránili svoje deti pred všetkým. Ako príklad uviedol svoj idol Elvisa Presleyho, ktorého matka vždy  vyzdvihla po škole, aby sa o neho postarala. Videoklip k skladbe bol natočený tam, kde skupina naživo odohráva skladbu.

## Produkcia
Skladba bola nahraná v októbri 2006 v štúdiu Hansen Studios v Ribe s producentom Jacobom Hansenom. Text a hudba boli zložené spevákom a gitaristom Michaelom Poulsenom. Pri nahrávaní sa zúčastnili viacerí hosťujúci hudobníci. Rod Sinclair hral na banjo a hral gitarové sólo. Martin Pagaard Wolff hral na akustickú gitaru a Anders Pedersen na havajskú gitaru.

Počas písania Poulsen trochu improvizoval skladbu svojho idola Johnnyho Casha „Folsom Prison Blues“. Niekedy je považovaná za jednu z Poulsenových coververzií, ale to bolo rýchlo zrušené, keďže tá myšlienka bola príliš banálna. Namiesto toho bol výsledok Cashova skladba. Skladba sa nedostala do umiestnení v rebríčkoch.

B-strana singlu obsahuje skladbu „Soulweeper #2“. Je to pokračovanie singlu „Soulweeper“ z prvého albumu. Frontman Michael Poulsen bol opakovane žiadaný od fanúšičiek, či by mohol napísať podobnú skladbu pre nový album. Producent Hansen prispel sprievodným spevom pri skladbe „Soulweeper #2“.

## Umiestnenie
Skladba „Sad Man's Tongue“ bola dva týždne umiestená 20. mieste v Tjeklisten. Singel sa nedostal do Tracklisten ani do iných zahraničných rebričkov.

## Zoznam skladieb

## Referencie

## Zdroj

Kategória:Piesne skupiny Volbeat
Kategória:Single z 2007
Kategória:Piesne z 2007
Basketbal na Ázijských hrách 2018

**Basketbal na Ázijských hrách 2018** bol basketbalový turnaj v rámci multišportového podujatia Ázijských hier 2018. Konal sa v Jakarte, v Indonézii v dňoch od 14. augusta do 1. septembra 2018, za účasti 13 mužských a 10 ženských tímov. Basketbalový turnaj sa na hrách organizuje od roku 1951 a toto bolo jeho 18. vydanie. Zápasy sa odohrali v 2 arénach: Istora Gelora Bung Karno s kapacitou 7 900 a Hall Basket Gelora Bung Karno s kapacitou 2 400 divákov.

V mužskej kategórii získala titul , ktorá vo finálovom stretnutí zvíťazila nad . U žien zvíťazila rovnako , keď vo finále vyhrala nad obhajcom prvenstva z .

## Účastníci
Žrebovanie do skupín prebehlo 5. júla 2018.

;Muži

Poznnámky: 
* Palestína a Spojené arabské emiráty stiahli svoje družstvá až po vyžrebovaní skupín.
* Číslo v zátvorke udáva umiestnenie vo svetovom rebríčku FIBA k júlu 2018.

;Ženy

Poznámky: 
* Kóreu tvorilo zmiešané družstvo Korejskej republiky a KĽDR, pričom iba 3 hráčky boli z .
* Číslo v zátvorke udáva umiestnenie vo svetovom rebríčku FIBA k augustu 2017.

## Arény

## Výsledky
### Muži
#### Základné skupiny
##### Skupina A

##### Skupina B

* , ktoré boli vyžrebované do tejto skupiny, z turnaja odstúpili.

##### Skupina C

##### Skupina D

* , ktorá boli vyžrebovaná do tejto skupiny, z turnaja odstúpila.

#### Play-off
##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina X

##### Skupina Y

})
|align=left| 
| správa
|}

#### Play-off
##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka FIBA Asia 

## Zdroje
* Basketbal na oficiálnej stránke Ázijských hier 2018  /(po indonézsky)
* Mužský a ženský basketbalový turnaj Ázijských hier 2018 na stránke the-sports.org 
* Ázijské hry 2018 na stránke asia-basket.com 

Kategória:Basketbal v 2018
Kategória:Basketbal na Ázijských hrách
Kategória:Ázijské hry 2018
Kalandra

**Kalandra** môže byť:
* mestečko v Grécku, pozri Kalandra (Chalkidiki)
* priezvisko
** Čeněk Kalandra (* 1848 – † 1928), český učiteľ, spisovateľ, dramatik a prekladateľ
** Augustin Kalandra (* 1900 – † 1980), český profesor lesníckej fytopatológie
** Záviš Kalandra (* 1902 – † 1950), český filozof, historik, marxistický novinár
** Petr Kalandra (* 1950 – † 1995), český hudobník
* nórska hudobná skupina, pozri Kalandra (hudobná skupina)

## Referencie